Tošiie Maeda

**Tošiie Maeda** (; * 15. január  1539 † 27. apríla 1599) bol jeden z popredných generálov  Nobunagu Odu v období Sengoku v 16. storočí, ktoré prešlo do obdobia Azuči-Momojama. Jeho otec bol Tošimasa Maeda. Bol štvrtým zo siedmich bratov. Jeho detské meno bolo "Inučijo" (犬千代).  Jeho preferovanom zbraňou bolo jari a bol známy ako "Jari no Mataza" (槍の又左), **Matazaemon** (又左衛門) bolo jeho všeobecné meno. Jeho najvyššia hodnosť na dvore, ktorú dosiahol bola Veľký radca *[[Dainagon]]* (). 

## Rané roky
Tošiie sa narodil v provincii Owari ako štvrtý syn Tošimasu Maedu, ktorý vlastnil hrad Arako. Tošiie slúžil Nobunagovi Odovi od detstva (najprv ako páža) a jeho vernosť bola odmenená tým, že sa stal hlavou klanu Maeda, čo je veľmi nezvyčajné pre štvrtého syna bez zjavnej chyby jeho starších bratov. Rovnako ako Nobunaga, aj Tošiie bol delikvent, ktorý sa zvyčajne obliekal výstredne v štýle kabukimono. Predpokladá sa, že v mladosti boli priatelia s Tokičirom Kinošitom (neskorší Hidejoši Tojotomi). Rovnako ako Hidejoši bol známy ako *Saru* 猴 alebo "opičiak" verí sa, že Tošiie sa nazýval *Inu*, 犬 alebo "pes" Nobunagu. Vzhľadom na presvedčenie, že psy a opice nie sú k sebe nikdy priateľské, Tošiie je často predstavovaný ako rezervovaný a vážny na rozdiel od Hidejošiho ukecanosti a bezstarostnej povahy.

## Vojenský život
[thumb|right|200px|Hrobka klanu Maeda na [Hora Koja|hore Koja]]

Tošiie začal svoju vojenskú kariéru ako člen *akahoro-šú* (赤母衣衆), jednotky pod osobným velením Nobunagu Odu. Neskoršie sa stal kapitánom pechoty (*ašigaru taišó* 足軽大将) v Odovej armáde. Počas svojej vojenskej kariéry sa Tošiie zoznámil z mnohými významnými osobnosťami ako boli  Hidejoši Hašiba, Narimasa Sassa, Micuhide Akeči, Ukon Takajama a ďalších. Tiež si urobil niekoľkých nepriateľov a rivalov ako bol Micuhide, ktorý zavraždil Nobunagu; Tošiie bol tiež celoživotným rivalom Iejasua Tokugawu. Po porážke klanu Asakura, Maeda bojoval pod Kacuiom Šibatom v oblasti Hokuriku. Nakoniec mu bolo odovzdané léno (han) – panstvo Kaga, ktoré zahŕňalo provincie Noto a Kaga. Aj napriek svojej malej veľkosti bola Kaga vysokoproduktívna provincia, ktorá sa nakoniec vyvinula na najbohatší *han* v období Edo, s čistým imaním vo výške 1 milión *[[koku]]* (百万石);  preto sa jej hovorilo *Kaga Hjaku-man-goku* (加賀百万石). 

Tošiie profitoval zo základu svojej družiny, ktorú tvorili veľmi schopní hlavní vazali. Niektorí z nich, ako napríklad Nagajori Murai a Nagatomi Okumura, boli dlhodobými vazalmi Maedu.

Po zavraždení  Nobunagu v Honnó-dži (本能寺) Micuhidom Akečim a po nasledujúcom  Micuhideho porážke Hidejošim, bojoval proti Hidejošimu pod vedením Šibatu v bitke pri Šizugatake. Po porážke Šibatu, Tošiie pracoval pre Hidejošiho a stal sa jedným z jeho popredných generálov. V tej dobe, o niečo neskôr, bol nútený bojovať proti inému svojmu priateľovi, proti Narimasovi Sassa. Narimasa bol vo veľkej presile a bol porazený Tošiieom – bolo to veľké víťazstvo Maeda v bitke pri hrade Suemori. Pred jeho smrťou v roku 1598 ho Hidejoši vymenoval do  Rady piatich starších, aby podporoval Hidejoriho Tojotomiho, kým nebude mať vek, aby prevzal vládu do svojich rúk.  No sám Tošiie bol chorý a mohol podporovať Hidejoriho iba rok, kým sám nezomrel.

Následníkom Tošiieho jeho syn Tošinaga.

## Rodina
[thumb|Macu je znázornená na rytine v [Svätyňa Ojama (Išikawa)|svätyni Ojama v Kanazawe]]

Toshiieho manželka, Macu Maeda, bola slávna svojim vlastným spôsobom. So silnou vôľu, už od detstve, bola zbehlá v bojových umeniach a bola mu užitočná pri ceste Tošiieho k úspechu. Po smrti svojho manžela, Macu – známa ako budhistická mníška pod menom Hošun-in, zaistila bezpečnosť klanu Maeda po roku 1600 tak, keď sa dobrovoľne stala rukojemníčkou v Edo, hlavnom meste nového šóguna Iejasua Tokugawu, ktorého nenávidela celý život, keď ho pozorovala ako s jej manželom a Hidejošim súperili o moc.

Tošiie a Macu mali značný počet detí. Ich synovia Tošinaga, Tošimasa, Tošicune, Tošitaka a Tošitojo sa stali daimjómi. Ich dcéry sa vydali do prestížnych rodín; najstaršia, Kó, sa vydala za Nagatane Maeda, vzdialeného príbuzného Tošiieho, ktorý sa stal  hlavným vazalom v Kage; Ma'a, bola konkubínou Hidejošiho Tojotomiho, Gó bola adoptovaná Hidejošim a stala sa manželkou Hideiea Ukitu, a Čise, ktorá bola najprv vydatá za Tadataku Hosokawu, syna Tadaokiho Hosokawu, bola neskoršie vydatá za syna Nagajoriho Muraia, Nagacugu.

## Tošiie Maeda v beletrii
Pozri Ľudia z obdobia Sengoku v populárnej kultúre.

## Pozri aj
* Hanagasaki Moriaki 花ケ前盛明, ed. *Maeda Toshiie no Subete* 前田利家のすべて. Tokyo: Shin Jinbutsu Ōraisha 新人物往来社, 2001.
* Iwasawa Yoshihiko 岩沢愿彥. *Maeda Toshiie* 前田利家. Tokyo: Yoshikawa Kōbunkan 吉川弘文館, 1966.
* Kitamura Saburō 北村三郎. *Maeda Toshiie monogatari: Kaga hyakumangoku no sō* 前田利家物語:加賀百万石の祖. Kanazawa: Hokkoku Shuppansha 北国出版社, 1978.
* Maeda Toshiyasu 前田利祐. *Omatsu to Toshiie: Kaga hyakumangoku wo tsukutta hitobito* おまつと利家:加賀百万石を創った人びと. Tokyo: Shūeisha 集英社, 2001.
* Tsumoto Yō 津本陽. *Maeda Toshiie* 前田利家. Tokyo: Kōdansha 講談社, 1994.

## Externé odkazy
* Maeda_Toshiie Samurai Archives- Maeda Toshiie 

## Zdroje

Kategória:Narodenia v 1539
Kategória:Úmrtia v 1599
Kategória:Osobnosti obdobia Sengoku
Kategória:Klan Maeda